Snowman. „Snowman“ – avstraliyalik qoʻshiqchi Sianing qoʻshigʻi boʻlib, 2017-yil 9-noyabrda uning sakkizinchi musiqiy albomining ikkinchi singli sifatida chiqarilgan. Qoʻshiq uchun olingan videoklip esa 2020-yil 30-oktabrda chiqqan boʻlsa, videoklipning ikkinchi qismi 2022-yil 22-dekabrda taqdim etilgan. „Snowman“ tanqidchilarning ijobiy sharhlariga sazovor boʻlgan. Ularning baʼzilari uni „"Everyday Is Christmas"“ albomidagi eng yaxshi singl deb atashgan. Qoʻshiq 2020-yil noyabr oyida TikTokda juda mashhur boʻlib ketgan. Tarkibi. „Snowman“ qoʻshigʻi Sia hamda u bilan tez-tez hamkorlik qilib turadigan Greg Kurstin tomonidan yozilgan. Trek 2 daqiqa 45 soniya davom etadi. Premyerasi. „Snowman“ 2017-yil 7-noyabrda Sianing ijtimoiy tarmoqlardagi akkauntlarida premyera qilingan. 2017-yil 9-noyabrda esa „"Everyday Is Christmas"“ albomining ikkinchi singli sifatida raqamli yuklab olish va translatsiya qilish uchun chiqarilgan. Sia „"The Ellen DeGeneres"“ shousida va „"The Voicening"“ serialini oʻn beshinchi mavsumining finalida „Snowman“ qoʻshigʻini ijro etgan. Qabul. "Slant Magazine" jurnali qoʻshiqni „oʻtkinchi romantika“ deb taʼriflagan. "Slate" nashri esa uni „"Everyday Is Christmas"“ albomidagi eng yaxshi qoʻshiq degan. "NME" nashri esa qoʻshiqning TikTok remiks versiyasini ajoyib chiqqanini eʼtirof etgan. Singl, shuningdek, "The Athletic", "Esquire", "Cosmopolitan" nashrlari tomonidan eʼlon qilingan barcha davrlarning eng yaxshi Rojdestvo qoʻshiqlari roʻyxatiga kiritilgan. Klipi. 2020-yil 30-oktabrda rejissyor Lior Molcho tomonidan suratga olingan „Snowman“ videoklipining premyerasi YouTube platformasida boʻlib oʻtgan. 2022-yil 22-dekabrda esa Molcho rejissyorligidagi videoning ikkinchi qismi taqdim etilgan.